Geležė (Lėvuo)
Geležė – upelis Lietuvoje, Panevėžio rajone, Lėvens kairysis intakas. Prasideda Pajuostės miške, į pietus nuo Virsnio kaimo, 3,5 km į pietvakarius nuo Karsakiškio. Ištakų altitudė 62,1 m. Teka aukštupyje į vakarus Pajuostės ir Teitiškio miškais, toliau pasuka į šiaurės vakarus ir teka Paežerio mišku, per Kaubariškio kaimą, Bobkalnio ir Naujikų miškais. Įteka į Lėvenį 63,9 km nuo jo žiočių, ties Bernotų kaimu, 2 km į rytus nuo Paliūniškio. Įtekėjimo altitudė 51,3 m. Visa vaga sureguliuota.